17 หุ้น mai สุดแข็งประจำเดือนธ.ค.58
ผ่านพ้นไป สำหรับเดือนธันวาคม 2558 ช่วงที่ผู้ลงทุนหลายๆ ท่านต้องผจญกับปัญหาหุ้นปรับตัวลงหนัก ตามภาวะดัชนีที่ปรับตัวลง จากปัจจัยหลายๆอย่างที่เข้ามากระทบ ไม่ว่าจะเป็นเงินทุนไหลออก การปรับตัวลงของราคาน้ำมันโลก การประมูลคลื่นความถี่สำหรับ 4G ของบ้านเรา การลอยตัวค่าเงินหยวนของจีน ซึ่งแต่ละอย่างก็มีนัยสำคัญต่อตลาดหุ้น mai เช่นกัน
16 ม.ค. 2559

ผ่านพ้นไป สำหรับเดือนธันวาคม 2558 ช่วงที่ผู้ลงทุนหลายๆ ท่านต้องผจญกับปัญหาหุ้นปรับตัวลงหนัก ตามภาวะดัชนีที่ปรับตัวลง จากปัจจัยหลายๆอย่างที่เข้ามากระทบ ไม่ว่าจะเป็นเงินทุนไหลออก การปรับตัวลงของราคาน้ำมันโลก การประมูลคลื่นความถี่สำหรับ 4G ของบ้านเรา การลอยตัวค่าเงินหยวนของจีน ซึ่งแต่ละอย่างก็มีนัยสำคัญต่อตลาดหุ้น mai เช่นกัน
โดยดัชนีตลาดหลักทรัพย์เอ็ม เอ ไอ (mai)  ณ วันทำการสุดท้ายของเดือนธันวาคม 2558 (30 ธ.ค.58) ปิดที่ 522.62 จุด ลดลง 48.09 จุด หรือลบไป 8.43% จากสิ้นสุดเดือนพฤศจิกายน 2558 (30 พ.ย.58) ปิดที่ 570.71 จุด มูลค่าหลักทรัพย์ตามราคาตลาด ณ 30 ธ.ค. 58 อยู่ที่ 323,478 ล้านบาท
อย่างไรก็ดี แม้ว่าดัชนีโดยรวมปรับตัวลง แต่ยังมีส่วนของราคาหุ้น บจ.mai ที่มีการปรับตัวเพิ่มขึ้น มีดังนี้ TAPAC, SR, PICO, TNH, LDC, KASET, PPM, ACAP, TVD, QTC, MPG, APCO, PJW, CIG, FPI, TPAC และLIT
 
บริษัท ทาพาโก้ จำกัด (มหาชน) หรือTAPAC  โดยราคาหุ้นปรับตัวเพิ่มขึ้น 22.63%  ทั้งนี้บริษัทเป็นผู้ผลิตชิ้นส่วนพลาสติกและประกอบชิ้นส่วนพลาสติกเพื่อใช้สำหรับอุปกรณ์ไฟฟ้าและผลิตภัณฑ์อิเล็คโทรนิคส์
บริษัท สยามราช จำกัด (มหาชน)หรือSR โดยราคาหุ้นปรับตัวเพิ่มขึ้น 12.57%  ทั้งนี้บริษัทประกอบธุรกิจหลัก 3 กลุ่มธุรกิจ ได้แก่ 1. กลุ่มธุรกิจก่อสร้างสถานีวัดและระบบท่อส่งก๊าซธรรมชาติ 2. กลุ่มธุรกิจก๊าซธรรมชาติสำหรับยานยนต์ และ 3. กลุ่มธุรกิจระบบปั๊มอุตสาหกรรม
บริษัท ปิโก (ไทยแลนด์) จำกัด (มหาชน) หรือ PICOโดยราคาหุ้นปรับตัวเพิ่มขึ้น 12.28%  ทั้งนี้บริษัทให้บริการบริหารจัดทำการประชุมและการแสดงสินค้านานาชาติ กิจกรรมทางการตลาด การสร้างภาพลักษณ์ทางธุรกิจแบบครบวงจรแก่ลูกค้า การให้บริการด้านการสร้างสรรค์แหล่งสื่อสารองค์ความรู้ และการผลิตสื่อและเผยแพร่องค์ความรู้ในรูปแบบของดิจิตอล คอนเทนต์ และมีเดีย
บริษัท โรงพยาบาลไทยนครินทร์ จำกัด (มหาชน) หรือ TNHโดยราคาหุ้นปรับตัวเพิ่มขึ้น 7.33% ทั้งนี้บริษัทประกอบกิจการสถานพยาบาลเอกชนภายใต้ชื่อ โรงพยาบาลไทยนครินทร์ ให้บริการรักษาพยาบาลแก่ผู้ป่วยโดยมีแพทย์ผู้เชี่ยวชาญหลากหลายสาขา พร้อมเครื่องมืออุปกรณ์ที่ทันสมัย เปิดให้บริการตลอด 24 ชั่วโมง
บริษัท แอลดีซี เด็นทัล จำกัด (มหาชน) หรือ LDCโดยราคาหุ้นปรับตัวเพิ่มขึ้น 6.47%  ทั้งนี้บริษัทเป็นผู้ให้บริการทางทันตกรรมทันตแพทย์เฉพาะทาง ภายใต้แบรนด์ “LDC” ปัจจุบันมี 21 สาขา ตั้งอยู่ในเขตกรุงเทพฯ และปริมณฑล และมีศูนย์ฝึกอบรมผู้ช่วยทันตกรรม เพื่อผลิตบุคลากรสนับสนุนงานด้านทันตกรรมให้มีมาตรฐานเดียวกัน
บริษัท ไทยฮา จำกัด (มหาชน) หรือ KASETโดยราคาหุ้นปรับตัวเพิ่มขึ้น 4.32%  ทั้งนี้บริษัทผลิตสินค้าทางการเกษตร และเกษตรแปรรูปเช่น ข้าว วุ้นเส้น โจ๊กกึ่งสำเร็จรูป และวุ้นเส้นกึ่งสำเร็จรูป เพื่อจำหน่ายทั้งในประเทศและส่งออก
บริษัท พรพรหมเม็ททอล จำกัด (มหาชน) หรือ PPMโดยราคาหุ้นปรับตัวเพิ่มขึ้น 3.72%  ทั้งนี้บริษัทจัดจำหน่ายผลิตภัณฑ์โลหะที่ใช้เป็นวัตถุดิบในการผลิตสินค้าอุตสาหกรรมและอุตสาหกรรมก่อสร้าง เช่น ทองแดง ทองเหลือง ลวดเหล็ก ลวดสเตนเลส อะลูมิเนียม ท่อทองแดง ข้อต่อ ฉนวนยาง ท่อปรับอากาศ ลวดเชื่อม อะลูเนียมชีทสำหรับทำวัสดุมุงหลังคา
บริษัท เอแคป แอ๊ดไวเซอรี่ จำกัด (มหาชน) หรือ ACAP โดยราคาหุ้นปรับตัวเพิ่มขึ้น 2.92%  ทั้งนี้บริษัทให้บริการธุรกิจที่ปรึกษาทางการเงิน ในการให้บริการธุรกิจการบริหารสินทรัพย์ด้อยคุณภาพ และธุรกิจที่ปรึกษาการเงินและวาณิชธนกิจ
บริษัท ทีวี ไดเร็ค จำกัด (มหาชน) หรือ TVDโดยราคาหุ้นปรับตัวเพิ่มขึ้น 2.65%  ทั้งนี้บริษัทจำหน่ายสินค้าและให้บริการผ่านช่องทางการตลาดหลากหลายช่องทาง (Multichannel Marketing: MCM) ได้แก่ 1.การตลาดทางทีวี (TV Marketing) ผ่านโทรทัศน์ภาคปกติ ดาวเทียมและระบบบอกรับสมาชิกเคเบิลทีวี 2.การตลาดแบบตรง (Direct Marketing) ผ่านระบบโทรศัพท์ สื่อสิ่งพิมพ์ (Direct Response Printing) ระบบออนไลน์ผ่านเว็บไซด์ (E-Commerce) 3.การตลาดทั่วไป (Conventional Marketing) ผ่านร้านค้าปลีกของบริษัท ได้แก่ ร้าน TV Direct Showcase 4. บริการ (Service Marketing) รับจ้างผลิตสื่อโฆษณาและจัดหาเวลาโฆษณาให้แก่ลูกค้า 5.ธุรกิจขายตรง (Direct Sale) เป็นระบบการขายตรงแบบชั้นเดียวผ่านตัวแทนจำหน่าย ภายใต้ชื่อตัวแทนจำหน่าย “Sarah Direct”
บริษัท คิวทีซี เอนเนอร์ยี่ จำกัด (มหาชน) หรือ QTCโดยราคาหุ้นปรับตัวเพิ่มขึ้น 2% ทั้งนี้บริษัทผลิตและจำหน่ายหม้อแปลงไฟฟ้าตามคำสั่งซื้อของลูกค้าทั้งในประเทศและต่างประเทศ ภายใต้เครื่องหมายการค้า QTC และเครื่องหมายการค้าของลูกค้า รวมทั้งการให้บริการเกี่ยวกับหม้อแปลงไฟฟ้า
บริษัท เอ็มพีจี คอร์ปอเรชั่น จำกัด (มหาชน) หรือ MPGโดยราคาหุ้นปรับตัวเพิ่มขึ้น 1.96% ทั้งนี้บริษัทดำเนินธุรกิจค้าปลีก
บริษัท เอเชียน ไฟย์โตซูติคอลส์ จำกัด (มหาชน) หรือ APCO โดยราคาหุ้นปรับตัวเพิ่มขึ้น 1.90% ทั้งนี้บริษัทผลิตและจำหน่ายผลิตภัณฑ์บำรุงสุขภาพและความงามจากสารสกัดธรรมชาติ ได้แก่ ผลิตภัณฑ์กระชับสัดส่วน ผลิตภัณฑ์ถนอมและบำรุงผิว ผลิตภัณฑ์ต่อต้านริ้วรอยและจุดด่างดำ และผลิตภัณฑ์บำรุงสุขภาพ โดยทำการจัดจำหน่ายให้แก่ลูกค้าทั้งในและต่างประเทศ รวมทั้งจำหน่ายผ่านตัวแทนจำหน่ายอื่นๆ
บริษัท ปัญจวัฒนาพลาสติก จำกัด (มหาชน) หรือ PJWโดยราคาหุ้นปรับตัวเพิ่มขึ้น 1.74% ทั้งนี้บริษัทผลิตและจำหน่ายบรรจุภัณฑ์พลาสติกประเภทขวดและฝา ได้แก่ น้ำมันหล่อลื่น นมและนมเปรี้ยว สินค้าอุปโภคและบริโภค น้ำยาเคมีสำหรับใช้ในการเกษตร และชิ้นส่วนพลาสติกสำหรับยานยนต์ เป็นต้น ที่มีคุณภาพตามรูปแบบความต้องการใช้งานของลูกค้า ซึ่งเป็นผลิตภัณฑ์ที่มีตราสินค้า (Brand) เป็นที่รู้จักในแต่ละอุตสาหกรรมและผู้บริโภคโดยทั่วไป
บริษัท ซี.ไอ.กรุ๊ป จำกัด (มหาชน) หรือ CIGโดยราคาหุ้นปรับตัวเพิ่มขึ้น 1.47% ทั้งนี้บริษัทผลิตคอยล์เย็น (Evaporator Coil) คอยล์ร้อน (Condenser Coil) และคอยล์น้ำเย็น (Chilled Water Coil) ซึ่งเป็นส่วนประกอบเครื่องปรับอากาศเครื่องทำความเย็น และอุปกรณ์ถ่ายเทความร้อน/ความเย็นประเภทอื่นๆ เพื่อจำหน่ายทั้งในประเทศและต่างประเทศ
บริษัท ฟอร์จูน พาร์ท อินดัสตรี้ จำกัด (มหาชน) หรือ FPI โดยราคาหุ้นปรับตัวเพิ่มขึ้น 1.47% ทั้งนี้บริษัทเป็นผู้ผลิตชิ้นส่วนยานยนต์ที่ผลิตจากพลาสติก และเป็นศูนย์รวมในการจำหน่าย ทั้งชิ้นส่วนอะไหล่รถยนต์ทดแทน (Replacement Equipment Manufacturer: REM) และชิ้นส่วนอะไหล่รถยนต์ภายใต้ตราสินค้าของค่ายรถยนต์ต่างๆ (Original Equipment Manufacturer: OEM) รวมทั้งให้บริการรับจ้างฉีดขึ้นรูป ชุบ และพ่นสีผลิตภัณฑ์พลาสติก
บริษัท พลาสติค และหีบห่อไทย จำกัด (มหาชน) หรือ TPACโดยราคาหุ้นปรับตัวเพิ่มขึ้น 1.22% ทั้งนี้บริษัทบรรจุภัณฑ์พลาสติก
บริษัท ลีซ อิท จำกัด (มหาชน) หรือ LITโดยราคาหุ้นปรับตัวเพิ่มขึ้น 1.22% ทั้งนี้บริษัทให้บริการสินเชื่อแก่กลุ่มลูกค้าที่เป็นผู้ประกอบการขนาดกลางและขนาดย่อมที่มีข้อจำกัดในการขอสินเชื่อจากสถาบันการเงิน โดยแบ่งบริการเป็น 4 ประเภท คือ สินเชื่อสัญญาเช่าทางการเงินหรือลิสซิ่ง สินเชื่อสัญญาเช่าซื้อ สินเชื่อการรับโอนสิทธิเรียกร้องหรือแฟคตอริ่ง และบริการเสริมอื่นๆ เช่น สินเชื่อเพื่อการจัดหาหนังสือค้ำประกันซอง สินเชื่อเพื่อสนับสนุนโครงการ และบริการจัดหาสินค้า
17 หุ้น นั่นแสดงว่า เป็นหุ้นที่ปรับตัวขึ้นช่วงระยะสั้นๆ แต่ถือเป็นหุ้นสุดแข็งกับภาวะที่ตลาดไม่เอื้ออำนวย
ขณะที่ระยะยาวก็ยังเป็นหุ้นที่น่าสนใจ
เนื่องจากบางตัวยังมีแรงซื้อเข้ามาอยู่!!
…
 
ตารางหุ้นกลุ่มตลาดหลักทรัพย์เอ็ม เอ ไอ (mai) ที่ปรับตัวขึ้น เดือนธันวาคม 2558